open-index/open-wikipedia-markdown huggingface dataset:
Albert Uglem

**Albert Uglem** (1925–2019) var en norsk politiker (Ap) og fagforeningsmann.

Han vokste opp på et småbruk i Innbygda i Selbu.

Han gikk Infanteriets sersjantkurs og tjenestegjorde som instruktør i Hans Majestet Kongens Garde, i Tysklandsbrigaden og som jegertroppsjef og stabskompanisjef ved Brigaden i Nord-Norge. Han hadde majors rang.

Uglem var formann i Norges Befalslag, forløperen til Norges Offisersforbund, fra 1963 til 1972, deretter nestformann i Statstjenestemannskartellet fra 1972 til 1974 og formann fra 1974 til han ble pensjonist i 1982.

Han flyttet så tilbake til Selbu. Han var ordfører i Selbu, valgt for Arbeiderpartiet, i perioden 1984–1987.

## Referanser
Energicharterkonferansen

**Energicharterkonferansen** er en internasjonal organisasjon etablert i 1994 ved Energichartertraktaten, også kjent som «Det europeiske energicharter». Konferansen er traktatens øverste organ. Energicharteret ble til etter Sovjetunionens sammenbrudd for å sikre mer stabile betingelser for energiforsyning til Europa.

Organisasjonen har status som permanent observatør i FNs hovedforsamling.

## Medlemsland
Stater som har sluttet seg til energichartertraktaten er medlemmer av organisasjonen.

Andre stater som har undertegnet Det europeiske energicharteret av 1991 og Det internasjonale energicharteret av 2015 har observatørstatus sammen med en gruppe inviterte stater samt flere internasjonale organisasjonen.

## Referanser


## Eksterne lenker
* Offisielt nettsted
Fellesfondet for råvarer

**Fellesfondet for råvarer** (engelsk: *Common Fund for Commodities*, CFC) er en internasjonal organisasjon som arbeider for å sikre stabile priser på utvalgte råvarer, særskilt slike som produseres i utviklingsland. Organisasjonen ble etablert i 1989, etter at internasjonal avtale var inngått i 1980. Arbeidet med å etablere fondet fant sted innenfor rammene av UNCTAD og var et ledd i forsøket på å etablere en ny økonomisk verdensordning.

101 land og ni internasjonale organisasjoner er med i organisasjonen. Hovedkontoret for Fellesfondet for råvarer ligger i Amsterdam.

Organisasjonen har status som permanent observatør i FNs hovedforsamling.

## Referanser


## Eksterne lenker
*
Omeo

**Omeo** er et tettsted i Victoria i Australia. Den ligger 402 kilometer øst for delstatshovedstaden Melbourne ikke langt fra skisportsstedet Mount Hotham. Omeo er servicesenter for jordbruksområdene i Tambo- og Omeo-dalene.

Navnet Omeo kommer fra det aborginske ordet for fjell og stedet ble gradvis bosatt av europeiske nybyggere fra 1835. I 1845 ble det funnet gull i området rundt Omeo og gullrushet trakk til seg flere nybyggere.

Stedet har flere historiske bygninger på tross av at det ble rammet av jordskjelv i 1885 og 1892 og skogbrann i 1939.

## Referanser
Konferansen om samkvem og tillitsskapende tiltak i Asia

**Konferansen om samkvem og tillitsskapende tiltak i Asia** (engelsk: *Conference on Interaction and Confidence-building Measures in Asia*, CICA) er en internasjonal organisasjon for samarbeid mellom land i Asia og for fremme av fred, sikkerhet og stabilitet i verdensdelen. Organisasjonen ble til ved et utenriksministermøte i 1999 og hadde sitt første toppmøte i 2002, der organisasjonens statutter ble vedtatt.

Organisasjonen har status som permanent observatør i FNs hovedforsamling.

## Medlemsland
Disse landene er med i CICA:

*Afghanistan
*Aserbajdsjan
*Bahrain
*Bangladesh
*De forente arabiske emirater
*Egypt
*Folkerepublikken Kina
*India
*Iran
*Irak
*Israel
*Jordan
*Kambodsja
*Kasakhstan
*Kirgisistan
*Mongolia
*Pakistan
*Palestina
*Qatar
*Russland
*Sør-Korea
*Tadsjikistan
*Thailand
*Tyrkia
*Usbekistan
*Vietnam

Belarus, Filippinene, Indonesia, Japan, Malaysia, Sri Lanka, Ukraina og USA er observatører, sammen med flere internasjonale organisasjoner.

## Referanser


## Eksterne lenker
*
Skibsassuranceforeningen i Arendal

**Skibsassuranceforeningen i Arendal** ble stiftet i Arendal 29. desember 1837. Foretaket var et av de første sjøforsikringsselskapene i Norge. Opprinnelig ble foretaket dannet og stiftet av og for rederi hjemmehørende i Arendals tollsted, men senere kunne andre redere også forsikre skipene sine i selskapet. Selskapet gikk under navnet «Skibsen».

## Arkivet
Arkivmateriale etter Skibsassuranceforeningen i Arendal befinner seg på Kuben i Arendal og omfatter lover, forsikringer og regnskapsbøker.

## Eksterne lenker
*
William Van Horn

**William Van Horn** (født 1939) er en amerikansk tegneserietegner og skribent som har arbeidet for Walt Disney Company siden 1988. Han tegner hovedsakelig Donald Duck, men har også skrevet og/eller illustrert fortellinger basert på tegnefilmserien *DuckTales*, som på norsk heter *[[Ole, Dole og Doffen på eventyr]]*. 

Før Van Horn arbeidet for Disney, tegnet og skrev han et tegneseriehefte i svart-hvitt kalt *Nervous Rex*. Denne tegneserien ble utgitt av forlaget Blackthorne Publishing i ti hefter fra 1985 til 1987. Hovedfiguren var en liten, ikkevoldelig tyrannosaurus som la ut på ulike eventyr. Senere skrev og tegnet han en tegneserieparodi på superheltsjangeren kalt *Possibleman* («Muligmann»). Også den serien ble utgitt av Blackthorne, men det ble kun publisert to hefter.

Van Horn tegner vanligvis sine egne historier, men i 1994 tegnet han Carl Barks' siste historie, *Historien gjentar seg*. Til Disney-tegneseriene har Van Horn skapt flere nye figurer, blant dem Skrues halvbror Jubalon.

Hans sønn, Noel Van Horn, tegner også for Disney, hovedsakelig Mikke Mus-fortellinger.

## Referanser


## Eksterne lenker
* «William Van Horn» hos INDUCKS
* Nettsted for og av fans
Rolling Stones Records

**Rolling Stones Records** er et plateselskap grunnlagt av Rolling Stones-medlemmene Mick Jagger, Keith Richards, Charlie Watts, Mick Taylor, og Bill Wyman i 1970, etter at kontrakten med Decca Records utløp.

Bortsett fra Rolling Stones' egne utgivelser, har Peter Tosh (1978-1981), Howlin' Wolf (1971) og soloutgivelser av Bill Wyman, Keith Richards og Mick Jagger blitt utgitt på  Rolling Stones Records, til det ble nedlagtt i 1992.Rolling Stones-logoen finnes likevel på alle utgivelser etter 1970.

## Diskografi (utvalg)
* 1971 The Master Musicians Of Joujouka (Brian Jones' projekt)
* 1971 Howlin' Wolf *London Sessions*
* 1974 Bill Wyman *Monkey Grip* (også gitt ut på kvadrofonisk LP)
* 1976 Bill Wyman *Stone Alone*
* 1978 Keith Richards «Run Rudolph, Run»  
* 1978     Peter Tosh *Bush Doctor*
* 1979 Peter Tosh *Mystic Man*
* 1981 Peter Tosh *Wanted Dread and Alive*
* 1985 Mick Jagger *She's the Boss* 
* 1987 Mick Jagger *Primitive Cool*

## Referanser
Det latinamerikanske økonomiske system

**Det latinamerikanske økonomiske system** (spansk: *Sistema Económico Latinoamericano y del Caribe* SELA) er en internasjonal organisasjon for økonomisk samarbeid mellom 27 land i Latin-Amerika og Karibia. 

Organisasjonen ble grunnlagt ved Panama-konvensjonen av 1975 og etterfulgte *Comisión Especial de Coordinación Latinoamericana* (CECLA). Sekretariatet for organisasjonen holder til i Caracas.

Organisasjonen har status som permanent observatør i FNs hovedforsamling.

## Medlemsland
Disse landene er med i SELA:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
*  (spansk, engelsk)
Sammenslutningen for latinamerikansk integrasjon

**Sammenslutningen for latinamerikansk integrasjon** (spansk: *Asociación Latinoamericana de Integración*, ALADI) er en internasjonal organisasjon for økonomisk samarbeid mellom 13 land i Latin-Amerika. Den ble etablert ved Montevideo-traktaten i 1980. Hovedkontoret ligger i Montevideo.

Organisasjonen har status som permanent observatør i FNs hovedforsamling.

## Medlemsland
Disse landene er med i ALADI:

*
*
*
*
*
*
*
*
*
*
*
*
*

## Referanser


## Eksterne lenker
*  (spansk, engelsk)
Ricky Donnell Ross

**Ricky Donnell Ross** (født 1960), også kjent som **«Freeway» Ricky Ross**, er en tidligere dømt amerikansk narkobaron best kjent for sitt «narkotikaimperium» som han hadde i Los Angeles tidlig på 1980-tallet.

## Biografi
Tilnavnet «Freeway» kom fra hans eierskap av flere eiendommer langs Los Angeles’ havneområde som heter Harbor Freeway foruten også beliggenheten av en *freeway*, amerikansk for motorveg, i nærheten av hans barndomshjem. I løpet av den tiden han var på toppen av sin karriere, hevdet Ross å ha solgt for «3 millioner dollar på en dag». I henhold til avisen *Oakland Tribune*, «I løpet av hans framgang har etterforskerne beregnet at Ross eksporterte flere tonn med kokain til New York, Ohio, Pennsylvania og andre byer, og tjente mer enn 600 millioner dollar i prosessen.»

I 1996 ble Ross dømt til fengselsstraff etter å ha blitt funnet skyldig og dømt for å ha forsøkt å kjøpe mer enn 100 kg med kokain fra en føderal agent. Ross ble et emne preget av kontrovers senere det samme året grunnet en rekke artikler skrevet journalisten Gary Webb i avisen *[[The Mercury News|San Jose Mercury News]]* som kastet lys på forholdet mellom en av Ross kokainkontakter, Danilo Blandon, og CIA som en del av Iran-Contras-skandalen. Beslutningen i Ross’ sak ble framlagt for den føderale ankedomstol og hans dom ble redusert til 20 år. Hans dom ble deretter ytterligere redusert grunnet særdeles god oppførsel og han ble forflyttet til et halvvegshus i California i mars 2009. Ross ble løslatt fra fengsel den 29. september 2009.

## Referanser


## Eksterne lenker
* 
* 
* 
*  Freewayrick.com Rick Ross' offisielle nettsted
*  Freewayenterprise.com Rick Ross' nettsted for (bygging av) sosiale media
*  «Jimmy DaSaint and Freeway Ricky Ross's Book» Black Scarface
*  AmericanDrugWar.com, nettsted for kampen mot narkotika
Fellesskapet av stater i Sahel og Sahara

**Fellesskapet av stater i Sahel og Sahara** er en internasjonal organisasjon for land i Sahel og Sahara-området. Organisasjonen ble etablert i 1998 og arbeider for økonomisk og politisk integrasjon mellom landene, samt for fremme av fred, sikkerhet og stabilitet. Fellesskapet av stater i Sahel og Sahara er et av Den afrikanske unions afrikanske økonomiske fellesskap.

Organisasjonen har status som permanent observatør i FNs hovedforsamling.

## Medlemsland
Disse landene er med i Fellesskapet av stater i Sahel og Sahara: 

*Benin
*Burkina Faso
*Den sentralafrikanske republikk
*Djibouti
*Egypt
*Elfenbenskysten
*Eritrea
*Gambia
*Ghana
*Guinea-Bissau
*Guinea
*Kapp Verde
*Kenya
*Komorene
*Liberia
*Libya
*Mali
*Marokko
*Mauritania
*Niger
*Nigeria
*São Tomé og Príncipe
*Senegal
*Sierra Leone
*Somalia
*Sudan
*Togo
*Tsjad
*Tunisia

## Referanser


## Eksterne lenker
*
Maybach Music Group

**Maybach Music Group** (**MMG**) er et plateselskap som ble grunnlagt av rapperen Rick Ross. Fra 11. desember 2012 har plateselskapet fått distribusjonsavtale med Atlantic Records, og har blant annet artistene Rick Ross, Wale, Meek Mill, French Montana, Stalley, Gunplay og Omarion.

Tidligere var Warner Bros. Records distributør, og før det igjen var den første distributøren Def Jam Recordings.

## Referanser
Mafiastat

**Mafiastat** er et begrep som brukes som fagterm innen statsvitenskap og i politisk diskurs for å beskrive statssystemer der regjeringen og statsapparatet er knyttet sammen med organisert kriminalitet.

Begrepet har særlig blitt brukt for å beskrive det politiske systemet i Russland under Vladimir Putins styre. Gjennom publiseringen av USAs diplomatmeldinger ble det kjent at amerikanske diplomater anså Russland som «et korrupt, autokratisk kleptokrati sentrert rundt Vladimir Putins lederskap, der statsfunksjonærer, oligarker og organisert kriminalitet er knyttet sammen for å danne en ren 'mafiastat'». Tidligere Russlands-korrespondent for *[[The Guardian]]*, Luke Harding, utgav i 2011 boken *Mafia State*. Ifølge Harding har Putin «skapt en stat bemannet med tidligere KGB- og FSB-offiserer som ham selv, fremfor alt oppsatt på å tjene seg rike». Amerikanske diplomater har vurdert at «regjeringen i Russland er i realiteten mafiaen».

*[[New Statesman]]* skriver at «begrepet hadde blitt introdusert i diskusjonen blant eksperter» flere år før WikiLeaks lekket USAs diplomatmeldinger, «og ikke som en useriøs metafor. De som kjente landet best hadde kommet til å se det som et kleptokrati med Vladimir Putin i rollen som *[[capo di tutti capi]]*, som delte fortjenesten og forhindret strid mellom rivaliserende klaner i en i realiteten kriminell elite». I 2008 skrev Stephen Blank at Russland under Putin er «en stat som europeiske tjenestemenn og politikere privat kaller en mafiastat» som «naturlig graviterer mot mafialignende oppførsel».

Nikolay Petrov, an analytiker ved Carnegie Moscow Centre, har uttalt at «det er ganske vanskelig å skade Russlands omdømme i verden fordi det allerede er ganske dårlig».

## Referanser


## Litteratur
* Luke Harding, *Mafia State*, The Guardian (Publishing), 2011, , 320 sider
Hybridregime

**Hybridregime** er et begrep brukt for å klassifisere politiske systemer, bl.a. i demokrati-indeksen, som hverken er demokratier eller rene diktaturer. Et hybridregime er ofte en stat som formelt er et demokrati og der valg finner sted, men der demokratiet ikke fungerer eller fungerer dårlig, der menneskerettighetene ofte brytes og der befolkningen har små muligheter til å påvirke politikken gjennom demokratiske kanaler.

Hybridregimer har en blanding av demokratiske og autoritære trekk med blant annet frie valg, men har ofte lite transparens og uklar maktfordeling. Ukraina, Moldova, Georgia og Bosnia-Hercegovina regnes som hybridregimer, mens Russland regnes autoritært. På Freedom Houses indeks for grad av demokratisk utvikling skåret Ukraina (i 2006) 4,2 mot Polen på 2,1, Belarus på 6,7 og Russland på 5,7 (indeksen går fra 1 som er mest demokratisk til 7 som er minst).

## Referanser
Ángel Aguirre Rivero

**Angel Heladio Aguirre Rivero** (Ometepec, Guerrero, 20. april 1956) er en meksikansk politiker og tidligere medlem av Partido Revolucionario Institucional. Han er nå medlem av det Demokratiske revolusjonspartiet, har vært guvernør i Guerrero 1996-1999 og fra 1. april 2011.
Bernd Schlömer

**Bernd Schlömer** (født 20. februar 1971 i Meppen) er en tysk politiker. Han var leder av Piratpartiet fra 2012 til 2013. Han har senere vært aktiv i Freie Demokratische Partei.

Schlömer avsluttet videregående skole (abitur) på Gymnasium Marianum og avtjente deretter verneplikt. Han er sosialøkonom (tysk: Diplom-Sozialwirt) fra universitetet i Osnabrück. 

Bernd Schlömer ble i 2010 ansatt i Tysklands forsvarsdepartement hvor han arbeider med Bundeswehrs universiteter

## Referanser


## Eksterne lenker
*
Friidrett under Sommer-OL 1908 – Høyde uten tilløp menn

**Høyde uten tilløp** for menn var en av seks hoppøvelser i friidrett under Sommer-OL 1908 i London. De var tjueseks deltakere fra elleve nasjoner som deltok i høyde uten tilløp som ble avviklet 23. juli 1908. Ray Ewry vant sin tredje strake olympiske tittel i grenen, fire hvis Jubileumslekene 1906 i Athen  teller med.

## Rekorder
Gjeldende rekorder før lekene i 1908:

## Resultater

## Kilder
* Official Report of the Games of the IV Olympiad (1908).
* De Wael, Herman. *Herman's Full Olympians*: "Athletics 1908".  Accessed 7 April 2006. Available electronically at Athletics 1908 .
Norrländska samlingspartiet

**Norrländska samlingspartiet** (NS) er et svensk politisk parti som ble stiftet i 2009. Norrländska samlingspartiet ble opprettet for å forsterke og holde sammen regionen.

En av initiativtakerne er Arne Forsell. Partiet stilte lister ved riksdagsvalget 2010 og fikk  stemmer.

## Referanser


## Eksterne lenker
*
Rut Arnfjörð Jónsdóttir

**Rut Arnfjörð Jónsdóttir** (født 21. juli 1990 i Reykjavík) er en islandsk håndballspiller, som spiller for Islands kvinnelandslag i håndball og for det danske laget Team Tvis Holstebro.

Rut Jónsdóttir spilte opprinnelig for den islandske klubben HK, i øverste nivå i den islandske håndballigaen. Hun gikk til den danske klubben Team Tvis Holstebro i 2008, hvor hun sammen med laget tok seg til finalen i EHF Cup, hvor de tapte mot FC Midtjylland Håndbold.

Rut Jónsdóttir deltok i junior-VM i Makedonia i 2008, hvor Island kom på en 13.-plass. Hun har etter dette deltatt i EM i 2010, VM i 2011, og i EM i 2012.

## Meritter
* **[[EHF Cup for kvinner|EHF Cup]]**:
** *Finalist*: 2011

## Referanser


## Eksterne lenker
* 
* «Rut Jónsdóttir», profilside hos hbold.dk. Besøkt 8. desember 2012
Innherred samkommune

**Innherred samkommune** var en samkommune i Nord-Trøndelag som bestod av kommunene Levanger og Verdal med til sammen 34&nbsp;283 innbyggere per 1. januar 2015. Samkommunen ble etablert som en seksårig forsøksordning den 1. februar 2004, som den første av sitt slag i landet. Målt i antall deltagende kommuner var Innherred samkommune landets minste interkommunale regionråd. Det er 9&nbsp;km reisevei mellom kommunesentrene Levanger og Verdalsøra. Samkommunen organiserte fellestjenester som arealplanlegging, arkiv, brannvern, byggesaksbehandling, landbruks- og miljøforvaltning, rusforebygging, servicekontor og skatteoppkrever.

Som et ledd i kommunereformen gikk Erna Solbergs regjering inn for å oppheve kommunelovens hjemmel for samkommuner innen 1. januar 2020. Forhandlinger mellom Levanger og Verdal kommuner om en kommunesammenslåing førte ikke frem, så samkommunen ble oppløst 31. desember 2017 og oppgavene tilbakeført til de enkelte kommunene. Kommunene fortsatte å samarbeide om en del av tjenestene gjennom ordinært interkommunalt samarbeid, som hjemlet i kommuneloven.
__NOTOC__
## Kommuner

## Politikk
Samkommunens øverste organ var samkommunestyret, som bestod av representanter valgt av kommunestyrene i de respektive kommunene. Samkommunestyret hadde i alt 18 representanter, 9 fra hver kommune. Ordførervervet i samkommunestyret rullerte mellom kommunene:

## Referanser


## Eksterne lenker
*
Þórey Rósa Stefánsdóttir

**Þórey Rósa Stefánsdóttir** (født 1989) er en islandsk håndballspiller som spiller for Fram Reykjavik og Islands kvinnelandslag i håndball.

## Karriere
### Klubb
Stefánsdóttir spilte for den danske klubben , før hun signerte for  foran 2013/14-sesongen.

### Landslag
Hun deltok i VM i 2011 i Brasil, samt i EM i 2012 i Serbia.

## Referanser


## Eksterne lenker
* 
* Þórey Rósa Stefánsdóttir på *Topphåndball.no*
* «Thorey Rosa Stefansdottir», profilside hos hbold.dk.
Johann Joseph Vilsmayr

**Johann Joseph Vilsmayr** (1663–1722) var en østerriksk fiolinist og komponist.

1. september 1689 ble Vilsmayr fiolinist ved hoffkapellet i Salzburg. Det kan dokumenteres at han var elev av kapellmesteren Heinrich Ignaz Biber. Vurdert ut fra fyrstbispedømmets regnskaper må Vilsmayr må ha gjort en hurtig karriere, for fra en mager månedlig begynnerlønn på 6 gulden pluss brød og vin var han i 1697 oppe i 25 gulden og oppført som kammertjener.

Det er bare kjent et trykt verk av Vilsmayr, *ARTIFICIOSUS CONCENTUS PRO CAMERA, distributos in Sex Partes, seu Partias à Violino Solo Con Basso bellè imitate* (Salzburg 1715). Det ble lenge antatt at formuleringen *Con Basso bellè imitate* betyr at det hører til en tapt bass-stemme, men på slutten av 1990-tallet argumenterte musikkviteren Pauline H. Nobes overbevisende for at det dreier seg om 6 sonater for fiolin solo og at *Con Basso bellè imitate* viser til stykkenes polyfone karakter. En del av stykkene krever en tidstypisk omstemming av fiolinen.

## Referanser


## Eksterne lenker
*
Flor (slekt)

**Flor** (eller **Floor**) er en norsk slekt som ifølge familietradisjonen skal stamme fra Firenze, og slektsnavnet betyr «fra Firenze». På 15- og 1600-tallet var slektsmedlemmer prester i Norge.

Slektens stamfar Francisco Florentius skal ha vært reformert prest som kom fra Italia til Norge. Sønnen Frans var prest i Nannestad til omkring 1580. Slektsnavnet Flor ble tatt i bruk omkring 1660.

## Litteratur
*Odd Ottesen og Jan Fredrik Anker Solem, «Slekten Flor fra Firenze», *[[Norsk slektshistorisk tidsskrift]]* 38 (2002):3–38
*Anton Christian Bang, *Den Norske Kirkes Geistlighet i Reformations-Aarhundredet*, 1897, s. 54
Jakartabukta

**Jakartabukta** (indonesisk: Teluk Jakarta) er en bukt nord for byen Jakarta. De tusen øyene, en øygruppe med 108 øyer, ligger her. Ikke mindre enn 13 elver renner ut i bukta, deriblant Ciliwung.

Flertallet av kystsamfunnene rundt bukta består av mennesker som lever under fattigdomsgrensen, ofte under forhold med dårlig hygiene. Tilførselen av næringsstoffer fra landbruksavrenning, industriell forurensning, og avløpsvann har ført til eutrofisering, som i sin tur har ført med seg endringer i områdets biologiske mangfold. Farlig algeoppblomstring har blitt observert her.

## Referanser


## Eksterne lenker
*  TelukJakarta.net
Gulden

**Gulden** (av nederlandsk «gyllen») var opprinnelig en gullmynt, senere ble det også en valutaenhet og en sølvmynt.

De første gullmyntene av denne typen var den florentinske , på latin *florenus aureus*, som er opphavet til navn som *Floren* og *Florene* (tysk), *Florijn* (nederlands), *Florin* (fransk og engelsk) og *Forint* (ungarsk), samt forkortelsene *fl.*&nbsp;eller&nbsp;*f.*

I de sør- og vestlige delene av Det tysk-romerske riket ble navnet *gulden* tatt i bruk om en mynt med en vekt av 22,91 gram og en verdi noe lavere enn *[[Daler|Taler]]*. Navnet er avledet av middelhøytysk *guldin (pfenni(n)c/florin)* som betyr omtrent «gullmynt».

Rundt år 1700 hadde en gulden en kjøpekraft som tilsvarer rundt NOK 300 – 400. I 1747 måtte en mester  i grevskapet Sayn-Altenkirchen arbeide to dager for en gulden. En dagarbeider måtte arbeide på godseierens marker i tre dager á 13.5 arbeidstimer for å tjene det samme.

I Tyskland gikk mynten ut av bruk i 1871 og i Østerrike i 1892.

Fristaden Danzig brukte i årene 1923–1939 valutaen 1 gulden = 100 pfennig.

I Nederlandene ble det preget en mynt med betegnelsen gulden, se nederlandsk gylden. Navnet er fremdeles i bruk som betegnelse på antillansk gylden.

## Litteratur
* David Thoman ab Hagelstein (red.): ''ACTA PUBLICA MONETARIA …'', Augsburg 1692 
* Georg Caspar Chelius: ''Aphorismen aus dem Fache der Münzgesetzgebung und des Münzwesens der vergangenen und gegenwärtigen Zeit'', Frankfurt am Main 1817
* Christian Noback: ''Vollständiges Handbuch der Münz-, Bank- und Wechsel-Verhältnisse …'', Rudolstadt 1833

## Eksterne lenker
* 

* Gulden. I Meyers Konversations-Lexikon. 4. opplag. Bind 7, Bibliographisches Institut, Leipzig 1885–1892, s. 922.
Norges idrettsforbunds 100-årsmedalje

**Norges idrettsforbunds 100-årsmedalje** er en norsk medalje utgitt i forbindelse med at Norges idrettsforbund i 1961 feiret sitt hundreårsjubileum.

Medaljen var fra 1961 til 1981 tillatt båret på norsk militær uniform.

## Utforming
Norges idrettsforbunds 100-årsmedalje er gjort i forgylt sølv. Den har en diameter på 33&nbsp;mm. På avers har den et motiv med en kvinneskikkelse og en mannsskikkelse som hilser hverandre med håndtrykk og der kvinnen legger en hånd på mannens skulder. Skikkelsene er beskrevet som kledd i middelalderdrakt. Reversen bærer årstallene «1861» og «1961» over to linjer omgitt av en laurbærkrans og med omskriften «NORGES IDRETTSFORBUND». Medaljen er opphengt i båndet i et ornament bestående av en åpen laurbærkrans med bånd.

Medaljebåndet er rødt, men en hvitkantet blå midtstripe og tilsvarende kantstriper i hvitt, blått og hvitt. Fargene rødt, hvitt og blått er Norges flaggfarger.

## Tildeling
Medaljen ble tildelt for fortjenstfull innsats, særlig i etterkrigstiden. Det ble i 1961 utdelt medaljer til 337 personer.

## Referanser
Defense Counterintelligence and Security Agency

**Defense Counterintelligence and Security Agency** (**DCSA**), tidligere **Defense Security Service** (**DSS**), er en amerikansk føderal etat underlagt Forsvarsdepartementet. Den ble etablert i 1972 som Defense Investigative Service (DIS) og fikk sitt nåværende navn i 2019.

DCSA er fagmyndigheten som skal koordinere forebyggende sikkerhetstiltak og kontrollere sikkerhetstilstanden i de virksomheter som er tilknyttet USAs forsvar, herunder sikkerhetsklarering. Forebyggende sikkerhetstjeneste omfatter alle tiltak for å sikre skjermingsverdig informasjon og skjermingsverdige objekter mot sikkerhetstruende virksomhet som spionasje, sabotasje og terrorhandlinger. Det er informasjon og objekter med betydning for nasjonal sikkerhet som i denne sammenheng regnes som skjermingsverdige.

1. oktober 2019 ble organisasjonen omdøpt til Defense Counterintelligence and Security Agency (DCSA) og fikk overført oppgaver innen sikkerhetsklarering fra National Background Investigations Bureau.

## Se også
* Defense Criminal Investigative Service

## Referanser


## Eksterne lenker
*
Ciliwung

**Ciliwung** («grumsete vann» på sundanesisk) er en elv på øya Java i Indonesia. Elva renner fra sitt utspring nær Puncak gjennom byene Bogor og Jakarta ned til Jakartabukta.

Ciliwung er sterkt forurenset. Mange fattige mennesker er tvunget til å leve ved elven fordi det er alt de har råd til. Det er ingen organisert renovasjon for dette området, så avfallet ender opp i elva. Fordi de ikke har råd til rent drikkevann er mange av beboerne tvunget til å koke og drikke vannet fra elva, noe som forårsaker mange helseproblemer.

Rundt 1720 ble det bygget mange sukkerfabrikker langs Ciliwung. Av rundt 130 fabrikker på Java lå 50 på bredden av elva. Arbeiderne kastet ofte produksjonsavfall rett i elva og var ikke klar over at dette ville tette elveløpet over tid.


Fil:Ciliwung 090419-7685.JPG|Ciliwung renner gjennom Bogor
Fil:COLLECTIE TROPENMUSEUM Wasbazen en wasvrouwen aan het werk in het Ciliwong kanaal (kali) bij Pasar Baru langs de Postweg TMnr 60001164.jpg|Klesvask ved Pasar Baru i Jakarta (ca 1920)
Fil:Ciliwung 080710-0799 mb.JPG|Søppel hoper seg opp langs elva 


## Referanser


## Eksterne lenker
*
Verdenscupen i hurtigløp på skøyter 2012/13 – Verdenscup 4

**Fjerde runde av [[verdenscupen i hurtigløp på skøyter 2012/13]]** ble avholdt i M-Wave i Nagano, Japan 8.–9. desember 2012. 

## Sammendrag A-gruppa
### Herrer

### Damer

## Funksjonærer
* Overdommere var Paul Stangl, USA for kvinnene og Masaru Morozumi, Japan for mennene.
* Startere var Jaegal Sung-yeol, Sør-Korea i gruppe A og Tokuro Nagata Japan i gruppe B for kvinnene og Takeshi Ushida, Japan i gruppe A og Wang Liguo, Kina på 500 meter menn gruppe B første dag og Wang Yongxiang på de tre resterende distanser i gruppe B for menn.

## Eksterne lenker
* Menyside fra **N-S-F.no**
*  Resultatmenyside på ISU - det internasjonale skøyteforbundets sider.
*  Resultater på **SpeedSkatingStats.com**
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Nagano 8.–9. desember 2012 på **www.EffeSport.nl**
*  Offisiell invitasjon til verdenscupstevnet i Nagano 8.–9. desember 2012
Amerikansk ål

**Amerikansk ål** (*Anguilla rostrata*) finnes på østkysten av Nord-Amerika.

I USAs delstater Maine og Sør-Carolina er sesongen for fangst av babyål, på ti uker.

## Referanser




## Se også
* ål, *Anguilla anguilla*, «europeisk ål»
* Ålefamilien

## Eksterne lenker
* 
*
Chalcosoma moellenkampi

***Chalcosoma moellenkampi*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende

En meget stor (hannen ca. 9 centimeter lang, enkelte opptil 11 centimeter) og tung bille. Kroppen er glinsende svart med en bronseaktig glans. Hannen har et kraftig horn (rettet skrått oppover og framover) på hodet, dette er ruglete på oversiden, men mangler utstående tenner. På hver side av pronotum er det et langt, krumt, framoverrettet horn, hos denne arten er hornene plassert inn mot midten, som er hevet over resten av thorax, og de er nedoverbøyde mot spissen. Rett over hodet er det en kort, men kraftig pigg. Som vanlig hos biller med horn viser denne arten allometrisk vekst, det vil si at hornene er forholdsvis større hos store eksemplarer. Hunnen mangler disse hornene og piggene, og er mindre, 45-60 millimeter lang.

## Levevis
Denne billen lever i regnskog. Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De store hannene er svært aggressive overfor hverandre, mindre hanner med mindre horn mindre aggressive.

## Utbredelse
Denne arten lever bare på Borneo og Sumatra.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Chalcosoma]]* Hope, 1837
******* *Chalcosoma moellenkampi* Kolbe, 1900

## Eksterne lenker
* 
* Bilde av arten
Chalcosoma chiron

***Chalcosoma chiron*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En stor og kraftig (hannene opptil 12 centimeter lange), blank svart bille med bronseaktig glans. Hannen har et langt, krumt horn på hodet, et langt, horn på hver side av thorax, disse er ganske rette hos denne arten, men en tanke nedoverbøyd i spissen, og en kraftig pigg rett over hodet. Hunnen er mindre og mangler disse hornene og piggene. Arten ligner sterkt på *[[Chalcosoma caucasus]]* og er muligens bare å regne som en variant av denne.

## Levevis
Denne billen lever i regnskog. Larvene utvikler seg inne i døde trestammer. Hannene bruker hornene på hodet og pronotum til å kjempe med hverandre om hunnene, eller kamp om føderessurser. De store hannene er svært aggressive overfor hverandre, mindre hanner med mindre horn mindre aggressive.

## Utbredelse
Denne arten lever på Java, trolig også videre i Indonesia og Malaysia.

## Systematisk plassering
*[[Chalcosoma caucasus]]* er trolig et synonym for denne arten, som i så fall har en videre utbredelse enn bare på Java.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Chalcosoma]]* Hope, 1837
******* *Chalcosoma chiron* (Olivier, 1789)

## Eksterne lenker
*
Soldier Settlement Scheme

**Soldier Settlement Scheme** viser til flere nybrottsbosettninger organisert av delstatsmyndigheter i Australia for hjemvendte veteraner etter første verdenskrig og andre verdenskrig.

## Første verdenskrig
Sør-Australia var den første delstaten som gikk inn for en slik løsning i 1915. I februar 1916 ble det organisert et møte med representanter fra både delstatene og nasjonalt nivå som fokuserte på salg eller leie av krongods til demobiliserte soldater. Det ble vedtatt at føderale myndigheter skulle velge ut og anskaffe eiendom for formålet, mens delstatsmyndighetene behandlet søknader fra de demobiliserte soldatene.

Krongods ble benyttet så langt det lot seg gjøre, men en del jord ble også kjøpt for formålet. Innen 1924 var nesten 73&nbsp;000&nbsp;km² med krongods blitt satt av og 25&nbsp;000&nbsp;km² med privat eiendom var kjøpt til en samlet sum av 28&nbsp;465&nbsp;766 australske pund. Disse eiendommene ble delt inn i 23&nbsp;367 gårder, fortrinnsvis i Victoria og New South Wales.

I tillegg til å gi eiendom til hjemvendte australske soldater, så australske myndigheter muligheten til å bosette australske eller allierte soldater i grisgrendte strøk. Områder som ble bosatt under disse planene var Merbein og Mortlake i Victoria, Griffith og Dorrigo i New South Wales, Murray Bridge og Kangaroo Island i Sør-Australia samt Atherton Tablelandområdet av Queensland.

Ordningen støtte på flere problemer, noe som ledet til en Royal Commission i Victoria i 1925 som fant flere problemer med ordningen:
*Nybyggerne manglet jordbrukserfaring
*Manglende kapital
*Størrelsen på gårdene
*Avkastning for jordbruksproduktene

På grunn av disse problemene ble flere av gårdene forlatt, spesielt etter krakket i 1929.

## Referanser
Smørolje

**Smørolje** er produsert av fløte, eller en blanding av fløte og smeltet smør, i en konsentreringsprosess som medfører en nesten fullstendig fjerning av vann og fettfritt melketørrstoff. Smøroljen inneholder 99,9 % melkefett (mot smør som har 83 % melkefett).  Brukes til steking, rømmegrøt, bearnaise, supper, glasering etc. Smørolje har røkepunkt på 182 °C, smeltepunkt på 30–32 °C og stivner på 18–20 °C.
Loxton (Sør-Australia)

**Loxton** er en by i Sør-Australia i Australia. Den ligger 246 kilometer øst for delstatshovedstaden Adelaide langs sørbredden av elva Murray. I omegnen rundt Loxton finnes det flere gårder som produserer sitrusfrukt og annen frukt.

Området ble først bosatt av europeiske bosettere fra 1890-årene. Byen fikk sitt nåværende navn i 1907 etter William Charles Loxton som bodde i området mellom 1878 til 1881. Området rundt Loxton var den største Soldier Settlement Scheme bosettingen i Sør-Australia etter andre verdenskrig.

## Referanser
Megasoma actaeon

***Megasoma actaeon*** er en bille som hører til familien skarabider (Scarabaeidae) i gruppen skarabider (Scarabaeoidea). Denne arten er en av verdens tyngste biller.

## Utseende
En meget stor (hannen opptil 135 millimeter inkludert hornet) og tung, svart bille, hannen er en av verdens største biller. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et kort horn på hver side. Beina er forholdsvis lange, føttene med skarpe klør. Overflaten varierer en god del, matte eksemplarer har gjerne blitt kalt *actaeon* mens blanke eksemplarer inntil nylig ble regnet som en egen art, *Megasoma janus*.

## Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen. Larvene av denne arten er kanskje verdens tyngste insekter - i kultur skal vekter på opptil 200 gram være målt.
De voksne billene spiser gjerne råtnende frukt.

## Utbredelse
Arten er vidt utbredt i tropiske deler av Sør-Amerika, og er kjent fra Panama i nord til det nordlige Argentina i sør.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Megasoma]]* Kirby, 1825 – 18 arter, Mellom- og Sør-Amerika
******** *Megasoma actaeon* (Linnaeus, 1758)
********* *Megasoma actaeon actaeon* (Linnaeus, 1758)
********* *Megasoma actaeon fujitai* Nagai, 2003
********* *Megasoma actaeon janus* Felsche, 1906 - bør muligens bare regnes som en variant av *M. actaeon actaeon*
********* *Megasoma actaeon johannae* van Meenen & Schouteet, 2018
********* *Megasoma actaeon ramirezorum* Silvestre & Arnaud, 2002 - bør muligens bare regnes som en variant av *M. actaeon actaeon*
******** *[[Megasoma rex]]* Prandi, 2018 - usikker status, kanskje den samme som *Megasoma actaeon johannae*
******** *[[Megasoma vazdemelloi]]* Prandi, 2018 - trolig den samme som *M. actaeon ramirezorum*

## Eksterne lenker
* J. van Meenen og T. Schouteet (2018) A new subspecies and a new individual form of *Megasoma* Kirby, 1825 of Peru (Coleopteraé, Scarabaeidae, Dynastinae). *Lambillionea* 18: 125-138. http://biblio.naturalsciences.be/library-1/publications-on-rbins-collections-by-external-author-s/articlereference.2018-08-30.6014467762 
* Bildegalleri over artene
* Nettside om arten 
*
Megasoma gyas

***Megasoma gyas*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En meget stor (hannen 60-90 millimeter inkludert hornet) og tung bille. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart med grågul bestøving, ligner mye på *[[Megasoma elephas]]* men kan skilles fra denne på at hannens pannehorn er sterkt krummet oppover, og på at den har et horn midt på thorax. Inntil nylig regnet man at *Megasoma gyas* omfattet hanner både med langt og kort pannehorn, men de me langt pannehorn er nå skilt ut som en annen art, *[[Megasoma typhon]]*. Pannehornet hos *Megasoma gyas* er forholdsvis kort, båndformet, i spissen kløvet, kløften bredt U-formet (slik skiller den seg fra *[[Megasoma hyperion]]*). Kroppsformen er noe avflatet. På pronotum er det et kort horn på hver side. Beina er forholdsvis lange, føttene med skarpe klør.

## Levevis
Denne arten lever i tørr krattskog (caatinga). Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen.
De voksne billene spiser gjerne råtnende frukt.

## Utbredelse
Arten som nå definert har en relativt begrenset utbredelse i det nordøstlige Brasil.

## Systematisk plassering
Arten har nylig blitt delt opp, med *[[Megasoma typhon]]* (før kalt Megasoma gyas porioni) og *[[Megasoma hyperion]]* skilt ut som egne arter . *Megasoma gyas rumbucheri* Fischer, 1968, før regnet som en egen underart, blir nå regnet som identisk med *Megasoma gyas* (i snever forstand).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Megasoma]]* Kirby, 1825 – 18 arter, Mellom- og Sør-Amerika
******** *Megasoma gyas* (Jablonsky in Herbst, 1785)

## Referanser


## Eksterne lenker
* Bildegalleri over artene
*
Konjugasjon (grammatikk)

**Konjugasjon** er innen språkvitenskap bøyning av verb i tall, person, tid, kjønn og modus. På engelsk bøyes for eksempel verbet «to be» (å være) i presens etter person og tall: *I am*, *you are*, *he/she is*, *you are*, *we are*, *they are*.

## Referanser
Indonesias provinser

**Provinser** (indonesisk: *provinsi* eller *propinsi*) er det høyeste nivået i den politiske inndelingen av Indonesia.

Indonesia er delt inn i 31 provinser. I tillegg til disse kommer *[[Yogyakarta (provins)|Daerah istimewa Yogyakarta]]* (DIY, region med særskilt status), *[[Jakarta|Daerah khusus ibukota Jakarta]]* (DKI Jakarta, distrikt med særskilt status) og en selvstyrt provins (Aceh). Totalt 34 administrative enheter.

 

## Referanser


## Eksterne lenker
*
Konjugert (matematikk)

**Konjugert** innen matematikk og fysikk er å koble to ting i en resiprok relasjon.

## Algebra
I algebra er et konjugat et binominal. Konjugatet av 
(x + y) \ 
er 
(x - y) \ 
hvor x og y er reelle tall. 
Hvis y er et imaginært tall kalles det kompleks konjugasjon. Det komplekse konjugat av 
(a + bi) \ 
er
(a - bi) \ 
hvor a og b er reelle tall og 
(i= \sqrt{-1})

### Konjugatregelen
Produktet av et binom med sitt konjugat blir etter tredje kvadratsetning differansen mellom to kvadrater:
:(x + y)(x - y) = x^2 - y^2 \ 

### Konjugerte komplekse tall
To komplekse tall er innbyrdes konjugert hvis de kan skrives: (a+b  \sqrt{c})  og    (a-b  \sqrt{c}) der *a* og *b* er relle.

I det komplekse plan representeres konjugerte komplekse tall ved punkter som ligger symmetrisk om den reelle aksen.

### Konjugerte rotstørrelser
I den vanlige algebraen betegnes to uttrykk som inneholder kvadratrøtter konjugerte dersom de er av formen 
:(a+b  \sqrt{c})
og 
:(a-b  \sqrt{c}) der *a*, *b* og *c* er rasjonelle tall.

## Andre grener av matematikken
### Konjugert diameter
I en ellipse og i en hyperbel faller diametrene i konjugerte par gjennom senteret.

### Konjugert hyperbel
Til en gitt hyberbel er det den hyperbelen der første og andreaksen er henholdsvis andre og førsteakse til den gitte.

### Konjugert hyperbeloide
En konjugert hyperbel er definert ved   { ( { x^2 \over { a^2 }} - { y^2 \over { b^2 }} = -1  )  }, det vil si at aksene er byttet om.

Symptotene og sentrum er da felles, og brennpunktene *G* og *G´* i den  konjugerte har også avstanden c fra sentrum.

Eksentrisiteten er  {  ( {  c \over b})} i den konjugerte.

## Referanser
Sweden

**Sweden** er et band fra Oslo, med røtter i Fredrikstad. Debutalbumet fikk terningkast fem hos Lydverket.

## Diskografi
### Album
* Under The Sycamore Tree (2012)

### Singler
* Tomorrow Calling (2012)
* Christmas In My Bed (2012)

## Referanser


## Eksterne lenker
* Facebook-side
* Anmeldelse av ''Under The Sycamore Tree'' - gaffa.no
* Roadtrip til nittitallet - Lydverket
* sweden - ''Under The Sycamore Tree'' - musikknyheter.no
Dynastes granti

***Dynastes granti*** er en bille som hører til familien skarabider (Scarabaeidae) i gruppen skarabider (Scarabaeoidea). Denne arten tilhører en slekt som omfatter noen av verdens største biller, men er en av de minste artene i slekten.

## Utseende
En stor (kroppslengde 45-80 millimeter), kraftig bille, likevel liten sammenlignet med de fleste andre *[[Dynastes]]*-artene. I motsetning til de større artene er det bare ubetydelig forskjell i størrelse mellom kjønnene. Kroppen er sylindrisk, glatt og skinnende, gulgrå bortsett fra noen uregelmessige, svarte flekker. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er forholdsvis mye mindre enn hos de store artene.

## Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar 2-3 år, de voksne billene kan lever i 2-4 måneder. De drikker gjerne sevje fra trær.

## Utbredelse
Artene lever i det sørvestlige USA, særlig i Arizona, men også i Utah; og i det nordlige Mexico.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Dynastes]]* MacLeay, 1819 – åtte arter, Mellom- og Sør-Amerika
******* *Dynastes granti* Horn, 1870

## Kilder
* Bilder av arten

## Eksterne lenker
*
Stella Sigurðardóttir

**Stella Sigurðardóttir** (født 30. mars 1990 i Reykjavík) er en islandsk håndballspiller, som spiller for den islandske klubben Fram Reykjavik, og for Islands kvinnelandslag i håndball.

Sigurðardóttir deltok i VM i 2011, og i EM i 2012.

## Referanser
Dynastes neptunus

***Dynastes neptunus*** er en bille som hører til familien skarabider (Scarabaeidae) i gruppen skarabider (Scarabaeoidea). Den er en av verdens største biller om man legger kroppslengden inkludert horn til grunn.

## Utseende
En meget stor, svart bille, arten er nesten like lang som den mer kjente slektningen *[[Dynastes hercules]]*, men spinklere. Hannen har et langt, oppoverkrummet horn på hodet som danner en klype mot et langt, nedoverkrummet horn på pronotum - det siste har en brem av korte, stive, gulaktige hår på undersiden. Dessuten er det et kort, rett horn på hver side av pronotum. Med hornene kan hanner av denne arten bli minst 16 centimeter lange. Hunnene mangler hornene og er dermed mye kortere selv om kroppen ikke er så mye mindre. Hos noen individer er hornene sterkt krummede, kroppslengden blir da betydelig mindre. Hannen er blankt svart eller mørkt rødbrun, hunnen mer ruglete og mattere. Beina er kraftige med 2-3 pigger på yttersiden av leggene (tibiae). Hos hannen er det ytterste fotleddet kølleformet fortykket. Undersiden er kledt med gule hår.

## Levevis
Denne arten holder til i høytliggende tåkeskoger. Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar flere år, de voksne billene kan lever i flere måneder. De voksne billene er aktive om natten, det ser ut til at de flyr mest like før soloppgang. Dette er trolig årsaken til at de sjelden blir fanget ved tradisjonelle lysfelle-fangster, som gjerne er avsluttet før dette. Arten ble antatt å være ganske sjelden, men dette er kanskje ikke reelt.

## Utbredelse
Arten er utbredt i Sør-Amerika, i skråningene av Andesfjellene.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Dynastes]]* MacLeay, 1819 – åtte arter, Mellom- og Sør-Amerika
******* *Dynastes neptunus* (Quensel, 1805)
******** *Dynastes neptunus neptunus* (Quensel, 1805) - Colombia, Venezuela, Peru og Ecuador
******** *Dynastes neptunus rouchei* Nagai, 2005 - Venezuela

## Kilder
* Natural History Museum: ''Dynastes neptunus''
* Bilder av arten

## Eksterne lenker
*
International Union of Press Associations

**International Union of Press Associations** (fransk: *L'Union Internationale des Associations de Presse*) var en internasjonal paraplyorganisasjon for presseorganisasjoner. Organisasjonen ble dannet under en internasjonal konferanse for journalister i Antwerpen i Belgia i 1894. Blant stifterne var representanter fra Den Konservative Presses Forening og Venstres Presseforening, og senere ble også Kristiania Journalistklub, Provinspresseforeningen, Frisindede Venstres Presseforening og Den sosialdemokratiske presseforening medlemmer. Sjefredaktør Ola Christofersen i *[[Aftenposten]]* var medlem av representantskapet i en årrekke fra 1896. Aktiviteten i organisasjonen forsvant etter 1935.

## Referanser